बैंकहरूले उच्च ब्याजदरमा संकलन गरेको निक्षेपमा पनि ब्याजदर घटाएरै कर्जा दिन थालेको सानिमा बैंकका प्रमुख कार्यकारी अधिकृत भुवनकुमार दाहालले बताए । वित्तीय क्षेत्रमा तरलता (कर्जायोग्य रकम) उपलब्ध भए पनि ब्याजदरसमेत क्रमिक रूपमा घटेको उनले जानकारी दिए । यसबाट वित्तीय क्षेत्रमा देखिएको वढ्दो ब्याजदर र कर्जा लगानीयोग्य रकम अभावको समस्या केही सहज भएको स्पष्ट देखिन्छ । यसको मुख्य कारण भनेको गत आवका बढेको सरकारी खर्च र यसबाट वित्तीय प्रणालीमा निक्षेप वृद्धि हुनु नै हो ।
